
Sut mae defnydd ‘llais y disgybl’ yn effeithio ar ymglymiad chwe disgybl yn y Cyfnod Sylfaen?
	
	Targed
	Yr hyn yr wyf wedi'i wneud yn yr aseiniad hwn.

	[bookmark: cysill]Targed 1
	Prawf ddarllen yn ofalus i osgoi mân wallau.

	Cymryd egwyl fawr rhwng gorffen ysgrifennu’r ddogfen a’i brawf ddarllen (dychwelais y diwrnod canlynol), fel fy mod yn dod ati gyda meddwl clir a thawel ac nid yn ei wneud ar frys.

	Targed 2
	Ehangu'ch darllen.
	Rwyf wedi dechrau fy adolygiad llenyddol dros wythnos cyn ysgrifennu’r astudiaeth. Rwyf wedi darllen o amryw ehangach o ffynonellau megis siwrnalau, gwerslyfrau a dogfennaeth y llywodraeth.

	Targed 3
	Anelu at fod yn llai disgrifiadol - cefnogi safbwyntiau trwy gyfeirio at lenyddiaeth.
	Rwyf wedi darllen amryw ehangach o lenyddiaeth a’i gyfeirio atynt yn fwy manwl gan ddefnyddio dyfyniadau ac ati.





Cyflwyniad
Ysgrifennir yr adroddiad yma mewn ffurf y trydydd person. Fe gyfeirir at y disgyblion a’u hysgolion yn ddienw er mwyn cadw hollol cyfrinachedd a gwarchod yr unigolion a’r sefydliadau a astudiwyd, gan ddilyn canllawiau PCYDDS (2017, PCYDDS (2019), BERA (2018), ICO (2018).
Mae penbleth wedi ymgodi o ganlyniad i brofiad addysgu proffesiynol (PAP) cyntaf yr awdur. Mae ef neu hi eisiau darganfod a yw defnydd llais y disgybl wrth gynllunio gwers yn dylanwadu ar eu hymglymiad i dasg, her neu’r wers. Yn ogystal â hyn, mae Ysgol 1 wedi blaenoriaethu defnydd ‘llais y disgybl’ ar ei chynllun datblygu ysgol ar gyfer y flwyddyn hon. Yn Ysgol 2, nid yw’n blaenoriaeth.
Y mater o ddiddordeb i’r awdur oedd y perthynas rhwng defnydd ‘llais y disgybl’ wrth gynllunio gwers a’i ddylanwad ar ymglymiad a mwynhad y disgyblion yma. Rhoddir sylw nid ond i’r berthynas fras rhwng yr uchod, ond sut mae un yn effeithio ar y llall. O ganlyniad, fe ymdrechir yr awdur i esbonio’r perthynas yma. 
Mi fydd darganfod gwell syniad o’r hyn mae’r disgyblion eisiau astudio a sut yn galluogi i’r awdur cynyddu ei datblygiad proffesiynol trwy ddatblygu addysgeg effeithiol i ddiwallu anghenion ei dysgwyr. Yn ogystal â hyn, cred yr awdur os bydd disgybl gyda’r cyfle i gyfranogi tuag at destun a/neu weithgaredd neu’r wers (hynny yw (h.y.. Ei bod gyda ‘llais’) mi fyddant yn cymryd gwell perchnogaeth dros ei addysgu nag yn ei habsenoldeb. Mi fydd hwn yn galluogi addysgu dyfnach nag sefyllfa lle nad yw’r disgybl gyda chyfranogiad i’r testun/gweithgaredd; h.y.. nad oes ganddynt/ganddi ‘llais’ wrth gynllunio ac ymwneud a’r thema a/neu wers.

Cyd-destun
Mae’r ddwy ysgol sydd ynghlwm a’r astudiaeth hon yn rhan o Bartneriaeth Dysgu Broffesiynol yr Athrofa Prifysgol Cymru Y Drindod Dewi Sant. Maent wedi’u leoli yng ngorllewin Sir Gaerfyrddin. Mae Ysgol 1 yn ysgol wledig, sydd a tua 200 o ddisgyblion; Cymraeg yw iaith gyntaf yr ysgol. Mae Ysgol 2 yn ysgol drefol ddwyieithog gyda thua 320 o ddisgyblion.
Fel sonnir y teitl, mae’r ddau ddosbarth o dan sylw yn ddosbarthiadau Cyfnod Sylfaen. Mae dosbarth Ysgol 1 yn cynnwys disgyblion Blwyddyn 1 a Blwyddyn 2; yn Ysgol 2 ond disgyblion Blwyddyn 1 sy’n bodoli. Cred yr awdur roedd yn brawf teg i gymharu disgyblion o oedran cyfatebol. Caiff testun yr ymchwil, y cwestiwn ymchwil a’r materion ymarferol, logistaidd a foesegol eu trafod yn drylwyr a’i threfnu o flaen llaw gyda’r rhanddeiliaid perthnasol.
Fel y dywed Yr Athro Graham Donaldson am “addysgeg gadarn” yn Nyfodol Llwyddiannus, mae’n “galw am athrawon o ansawdd uchel sydd â dealltwriaeth drylwyr o ddulliau addysgu a’r rhesymau drostynt” – hynny yw'r ‘pam’ a’r ‘sut’ – “yn ogystal â chynnwys yr addysgu” (hynny yw'r ‘beth’). Mi fydd yr astudiaeth hon yn galluogi i’r ymchwilwyr mireinio eu haddysgeg am y dyfodol, gan ddyfnhau eu datblygiad proffesiynol. Trwy fireinio eu haddysg, gwelliannir yr awduron eu ‘pam’ a ‘sut’ o’u haddysgeg, yn ogystal â’r ‘beth’. Mae’r union yn gywir wrth gefnogi dyfyniad Hattie (2009): “the biggest effects on student learning occur when teachers become learners of their own teaching”.

Trosolwg o’r llenyddiaeth
Seilir yr ymchwil ar destun ‘llais y disgybl’. Trafodir yr astudiaeth hon yng nghyd-destun Erthygl 12 o’r Confensiwn y Cenhedloedd Unedig ar Hawliau y Plentyn (CCUHP):
Every child has the right to express their views, feelings and wishes in all matters affecting them, and to have their views considered and taken seriously. This right applies at all times,” (UNICEF 1990). 
Daeth y cytundeb i rym yn y Deyrnas Unedig yn 1992 (unicef.org.uk), felly nad yw’n rhywbeth newydd. Yn bellach am ei phwysigrwydd, dywed y CCUHP:
The right of all children to be heard and taken seriously constitutes one of the fundamental values of the Convention. The Committee on the Rights of the Child (the Committee) has identified article 12 as one of the four general principles of the Convention (UNCRC 2009). 
Yng nghyd-destun ei bywyd ysgol, hawlia Fletcher (2005) bod angen cymhwysiad ystyrlon o ‘llais y disgybl’ galluogi “validating and authorising them to represent their own ideas, opinions, knowledge and experiences through education in order to improve our schools”. At hyn, gellid dweud bod ‘llais y disgybl’ yn destun eang (Robinson, Taylor 2013); lle gwelir nifer eang o ymchwilydd ac ymarferwyr yn ceisio “problematise” syniadau o ‘llais y disgybl’ (Cremin, Mason et al. 2011).
Mynna ESTYN (y corff sydd wedi’i phenodi i arolygu ysgolion Cymru) bod cyfranogiad cryf gan ddisgyblion (h.y.. Ystyriaeth ddifrifol a chymhwysiad eang  o ‘llais y disgybl’) yn “meithrin perthnasoedd cadarnhaol”, a’i fod “yn rhan annatod o weledigaeth ac ethos yr ysgol” ESTYN (2016).  At hyn, hawlia ESTYN (2016) wrth alluogi cyfranogiad disgyblion, datblygir “rolau a strwythurau clir” a rhoddir “cyfleoedd eang i gymryd rhan” mewn pob agwedd bywyd yr ysgol. Gan fod “disgyblion a staff yn elwa” ESTYN (2016) o ran medrau gwahanol (e.e.. Datblygiad proffesiynol, iechyd a lles, parch ddwy ffordd ac ymddygiad); dengys yr uchod bod cymhwyso ‘llais y disgybl’ yn helpu i gyflawni 4 diben Donaldson (2015, t. 31) a chreu amgylchedd ysgol well nag yn ei absenoldeb. Yn ôl Fleming (2015), Cymru yw’r unig awdurdodaeth yn y Deyrnas Unedig lle mae sefydlu cyngor myfyrwyr yn statudol (Yr Adran Addysg, Dysgu Gydol Oes a Sgiliau 2006). Serch hynny, mae Cynghorau Ysgol yn bodoli’n ymarferol o fewn y mwyafrif o ysgolion mewn awdurdodaethau eraill y Deyrnas Unedig (sef yr Alban, Gogledd Iwerddon a Loegr); ond yn ôl Fleming (2015) nid yw’n statudol o fewn yr awdurdodaethau yma. Gellid mynd mor bell â dweud taw ni yng Nghymru yw’r wlad sydd wedi ymdrechi i ymgorffori'r CCUHP yn ein system addysg (ESTYN 2019) yr orau. Ymhellach, mae Llywodraeth Cymru wedi datblygu Safonau Cyfranogiad Plant a Phobl Ifanc i arwain y ffordd dros gweithwyr addysg er mwyn gweithio gyda phlant a phobl ifanc yng Nghymru, wrth bwysleisio'r pethau gorau i ystyried (Llywodraeth Cymru, Dyddiad Anhysbys).
Yn aml yn y gorffennol, ni chaiff ‘llais y disgybl’ ei gymhwyso wrth wneud penderfyniadau am y ffordd caiff ei addysg darparu (Quinn, Owen 2016). Yn hanesyddol felly, rhaid cytuno ni roddir y parch priodol tuag at ‘llais y disgybl’. Dadlau Quinn, Owen (2016) am well adnabyddiaeth o’r hawliau yma, rhaid rhoi pwyslais cynyddol ar ‘llais y disgybl’ a’i gymhwysiad er mwyn gwneud penderfyniadau. Gellir crynhoi a dweud mai’n hanfodol bwysig ystyried llais plentyn, gan gynnwys yn ystod ei bywyd ysgol.
Mynna Barrance, Elwood (2018) am fuddion bod cymhwysiad ‘llais y disgybl’ yn nhermau gwneud penderfyniadau o fewn ei ysgol nhw, am fod: “unique perspectives on teaching, learning and schooling more generally” (Cook-Sather 2006). Dadl debyg sydd gan Quinn, Owen (2016) am yr effaith o gymhwyso ‘llais y disgybl’ ar ei addysgu ac ymglymiad, lle dywed am ei “increased commitment to learning” (Rudduck, Flutter 2004). Ymhelaethir gyda “The impact of involving students in making decisions at a whole school level opened up opportunities for participation in areas not previously available to them” (Quinn, Owen 2016).
Mae Barrance, Elwood (2018) yn pwyso a mesur, gan ystyried diffygion a all godi o ddefnydd ‘llais y disgybl’. I ddechrau, fe soniwyd am y tueddiad o gredu bod barn un disgybl yn gynrychiadol o’r holl ddisgyblion yn y grŵp (Kidd, Czerniawski 2011, Bragg 2007). Ymhellach, mynna'r rhagdybiaeth bod pob corff disgyblion yn effeithiol - efallai nad yw hyn yn gywir. Yn ail, sonnir Barrance, Elwood (2018) am yr amheuaeth sy’n godi o ganlyniad i gyrff aneffeithiol fel y gwelir yn Alderson (2000). Yn drydydd, dadlau Fielding, M., & McGregor, J. (2005) bod ‘llais y disgybl’ yn ffurf o ail-atgyfnerthu cydymffurfiad y disgybl. Yn ychwanegol, mae yna nifer o ragdybiaethau bod llais unigol yn gwrthod amrywiaeth ac yn anwybyddu gwahaniaethau mewn barn ac anghenion y disgyblion mae e fod cynrychioli. Fe all y rhain cuddio hierarchaethau a breintiau tu fewn a rhwng grwpiau o ddisgyblion (Cook-Sather 2006). Tra bod y dadlau uchod gyda chredadwyaeth, rhaid nodi mae Barrance, Elwood (2018) yn ail-ymweld a buddion cymhwyso ‘llais y disgybl’ gan sôn am effeithiau polisïau ac ymarferion addysgol. Tynnir sylw arbennig at gyd-destun arholiadau cenedlaethol yn y degawd diwethaf, lle dywed:
“educational assessment research has also highlighted the importance of listening to students’ experiences as an essential component of understanding the impact of national assessment systems” (Barrance, Elwood 2018).
Mae Barrance, Elwood (2018) yn argyhoeddedig nad yw’r ddadl ynglŷn â defnydd ‘llais y disgybl’ wrth gynllunio asesiadau yn un newydd. Dywed mai’n egwyddor ganolog o asesu ffurfiannol, am ei fod yn meithrin ymglymiad y disgybl a’i chyfranogiad bywiog yn ei addysgu (Hayward 2013).

Astudiaeth Gwers yr astudiaeth yma
Fe gasglir data yr astudiaeth hon trwy ffurf astudiaeth gwers. Yn ôl Dudley (2014), mae Astudiaeth Gwers (AG) yn ffurf benodedig iawn o ymchwilio i mewn i weithrediad dosbarth, ac er mwyn dehongli effeithiolrwydd y gweithrediad yma. Dywed Cajkler, Wood et al. (2013) “Lesson Study” neu “LS”, “…is collaborative approach which lies at the heart of teacher development” (Lewis 2000). 
Pwrpas AG yw datblygu gwybodaeth ymarferol athro. Mae’r defnydd ohono wedi parhau yn Japan ers y 1870au (Dudley 2014). 
Am ei lwyddiant wrth gynyddu cyflwyniad a chyrhaeddiad disgyblion yn Japan i gymharu â disgyblion cywerth yn yr Unol Daleithiau (Dudley 2014)  – a gydag addasiadau – mae’r dull yma wedi dod yn boblogaidd yn fyd-eang yn y degawd diwethaf. Datblygwyd model Astudiaeth Gwers Ymchwil (AGY) gan Dudley (2011); arddangosir addasiadau i’r model Japaneaidd a chynigwyd gan athrawon (Dudley, Vrikki 2019). Cynhwysir AGY grŵp o athrawon yn cynllunio, dysgu, arsylwi a dadansoddi addysgu a dysgu mewn ‘gwersi ymchwil’. Mae’r ymchwilwyr yn recordio eu canfyddiadau; o fewn amser maent yn arloesi neu fireinio eu dulliau addysgeg a fydd yn gwella addysgu eu disgyblion am y wers nesaf. Caiff hwn eu rhannu gydag eraill trwy wersi cyhoeddus a trwy gyhoeddi papur sy’n amlinellu eu gwaith.
Fe gyfeirir Dudley, Xu et al. (2019) at waith Lewis, C., Friedkin, S., Emerson, K., Henn, L., & Goldsmith, L. (2019). Anghytuna Dudley gyda dadl Lewis, C et al. bod pum faes yn bodoli ar gyfer effaith AG. Yn anghytûn gyda rhain, hawlia Dudley, Xu et al. (2019) bod AGY yn broses a chaiff ei chysylltu gyda hyfforddi athrawon a’r sefydliad cyfan – mae angen fframwaith mwy ymatblyg a trawsnewidiol iddo er mwyn i AGY cyflawni ei effaith llawn. Mae hon yn mynd yn erbyn ailwerthusiad damcaniaethol o “randomised control trials” Lewis, C., Friedkin, S., Emerson, K., Henn, L., & Goldsmith, L. (2019).
I’w ceisio gwneud yn brawf deg, cred yr ymchwilydd roedd yn hanfodol i’r athro i ddysgu o flaen ei ddosbarth ef/hi ac nid mewn dosbarth ac yn annheg i ddysgu mewn ysgol gwbl wahanol. Mae’r ymchwilwyr sy’n arsylwi yn mabwysiadu rôl di-gyfranogol a ddi-ymwthiol, sydd yn oddefgar. Ei rôl ef neu hi yw ond i gofnodi'r niferoedd o’r gweithrediadau a dengys yn y tabl yn Atodiad 2 ac Atodiad 10. Gwneir yr arsylwi yn di-gyfranogol er mwyn ceisio dileu'r effaith Hawthorne ar y disgyblion; lle mae’n bosib i bŵer y sefyllfa (sef ymwelydd yn y dosbarth) ymyrryd ar adweithedd ‘arferol’ y dosbarth (Cohen, Manion et al. 2018). Roedd un allan o’r awdur a’i bartner ymchwil yn dysgu, tra bod yr arall yn arsylwi ar y wers a chymryd cyfrif o’r nifer o weithredai sy’n gysylltiedig gydag ymglymiad. Golyga hon bod yr ymchwil yn strwythuredig, am fod yr awduron yn gwybod o flaen llaw y gweithredai penodol maen nhw eisiau darganfod (Cohen, Manion et al. 2018). Yn ychwanegol, gosodwyd y categorïau arsylwi o flaen llaw e.e.. Nifer o weithiau mae plentyn yn codi llaw i ateb. Mae damcaniaeth ein harsylwad eisoes wedi’i pharatoi; mi fydd y data yn naill ai cydffurfio neu wrthbrofi'r damcaniaeth (Cohen, Manion et al. 2018).
Mae’r siart cyfrif yn ffurf systematig o gofnodi'r data, a chaniateir y cynhyrchiad o ddata meintiol (Cohen, Manion et al. 2018) er mwyn cymharu disgyblion o fewn y dosbarth, ac yn ail i gymharu disgyblion rhwng dosbarthiadau (ac ysgolion) gwahanol yn erbyn ei gilydd. Defnyddir y cyfrifau i gynhyrchu sgôr ar Raddfa Ymglymiad Leuven (GYL) sydd wedi’i symleiddio, fel bod dull empirig o weld ymglymiad y disgyblion (gweler Atodiad 4 ac Atodiad 12). Mae hon yn raddfa pum pwynt ac yn ddull dibynadwy o asesu ymglymiad disgyblion (Laevers 2003).
Fe agorir pob disgybl ar 2.5 o bwyntiau ar y GYL, sef hanner ffordd rhwng 0 a 5. Mae pob cyfrif yn y tabl gyda chywerth o +/- o 0.1 bwyntiau ar y raddfa. Felly, bydd pump o gyfrifau mewn categori gweithrediad cadarnhaol gyda chywerth a +0.5 ar ein graddfa. Mae’r gwrthwyneb yn gywir am gyfrifau mewn categori gweithrediad a chaiff ei hystyried yn negyddol.
i. Mi fydd nifer uchel o gyfrifau ar gyfer meini ymglymiad cadarnhaol (h.y.. Y gweithrediadau sydd wedi amlygu’n wyrdd e.e.. “codi llaw i ateb cwestiwn”) yn ychwanegu at y 2.5 agoriadol. Y canlyniad bydd sgôr ymglymiad mwy uchel (tuag at dri, bedwar neu bump) ar y GYL.
ii. Ar y llaw arall, mi fydd nifer isel o gyfrifau ar gyfer meini ymglymiad negyddol (h.y.. Y gweithrediadau sydd wedi amlygu’n goch e.e.. “edrych o gwmpas yr ystafell”) yn tynnu i ffwrdd o’r 2.5 agoriadol. Y canlyniad bydd sgôr ymglymiad mwy isel (tuag at un neu ddau) ar y GYL.
Yn uniongyrchol ar ôl dilyn y wers (gan gynnwys egwyl 15 munud), fe gyfwelir y disgyblion oedd o dan astudiaeth. Darparir cyfle i’r disgyblion mynegi barn eu hun, am fod astudiaeth Dudley (1999) wedi darganfod: “... pupils, as young as five years old are capable of conveying informed insights into their experiences of learning and teaching” (Warwick, Vrikki et al. 2019). Mae swm eang o waith Dudley yn cefnogi gwerth cyfweld â disgyblion (Dudley 2003a, Dudley 2003b, Dudley 2012). Neges llawer o waith Dudley yw “pupil views were observed to contribute perspectives and insights that more traditional approaches and measures did not replicate”, gan arwain at ddatblygiadau newydd a gwelliannau syml (ar lefel y dosbarth) na fydd yn cymryd lle yn absenoldeb cyfweliadau (Warwick, Vrikki et al. 2019). Dengys y cyfweliadau tystiolaeth o:
i. safbwyntiau disgyblion yn amlygu dehongliadau a mewnwelediadau na fydd yr athrawon eu hun yn ymwybodol amdano; a
ii. y safbwyntiau yma yn cyfarwyddo cynlluniau gwersi ac ymarfer ymchwil ddilynol.
Fe nodir athrawon defnydd y rhain am yr un rhesymau (Warwick, Vrikki et al. 2019). 
Cynhaliwyd y cyfweliadau mewn lleoliadau cyhoeddus, sef neuadd Ysgol 1 ac ystafell athrawon Ysgol 2. Gwneir hwn i amddiffyn y plant rhag pryder neu beryg, ac fel na oedd staff yr ysgolion yn mynd yn amheus dros ein gweithgaredd. Efallai roedd rhaid i’w defnyddio fel tyst os oedd mater di-flas yn ymgodi o ganlyniad i’r cyflwyniad. Gofynnir y cwestiynau yn glir, gan ddefnyddio geirfa syml. Addasir strwythur y cwestiwn i’r oedran ac fe ailadroddir ac esbonnir y cwestiynau’n ddyfnach os oedd camddealltwriaeth yn codi. Recordir sain y cyfweliad; ni chymerwyd ffotograffau nag ffilm o’r cyfweliad. Teimlaf yr awdur nad oedd y rhain yn berthnasol ar gyfer yr astudiaeth hon.
Fe gynhalir cwestiynau'r cyfweliad mewn ffurf lled-strwythuredig (gweler Atodiad 6 ac Atodiad 14) – rydym gyda chwestiynau penodol ond mae gan y disgyblion cyfle i adrodd eu sylwadau o’i hochr nhw. Ymhellach, rhoddir hwn cyfle i’r disgyblion dehongli eu profiadau yn ddyfnach nag absenoldeb cyfweliad. Cyfwelir y disgyblion mewn grŵp ffocws yn y ddwy ysgol, fel eu bod yn teimlo’n ddiogel gyda’u cyfoedion. Teimlaf yr awdur bydd hwn yn llai brawychus na chyfweld a disgybl Cyfnod Sylfaen yn ar ben ei hun. Noda Carey a Asbury (2016) taw pwrpas defnydd grwpiau ffocws yw casglu data cyfoethog a fanwl. Dyma pam defnyddir yr awdur y dull yma yn ystod ei ymchwil, yn lle dulliau eraill megis cyfweld yn unigol.

Ystyriaethau Moesegol
Ni raid chwilio ymhell i ganfod tystiolaeth bod moeseg yn ddimensiwn pwysig o wneud ymchwil, yn enwedig gyda phobl ond yn bwysicach byth gyda phobl fregus megis plant. Pan na fydd ateb pendant, mae gennym benbleth. Yr adeg hynny, mae angen ystyriaeth foesegol. Fe all rôl ddeuol yr awdur fel athro-ymchwilydd cymhlethu'r pryderon moesegol yma sydd eisoes yn bodoli (Taber 2007). Mae’n bosibl i’r ymchwil effeithio ar yr holl rhanddeiliaid sydd ynghlwm ag ysgol; mae’r awdur yn gydnabyddus o’r hyn ac yn parchu hawliau pawb.
Dilynir yr ymchwilwyr erthyglau’r CCUHP, yn enwedig Erthygl 12 (UNICEF 1990, UNCRC 2009). 
Er mwyn amddiffyn y plant a’r ysgolion sydd o dan astudiaeth, ni ddatgelir eu henwau. Cedwir yr holl ddata yn anhysbys. Storir y data ar bapur mewn cwpwrdd diogel ar glo, a chedwir y data digidol ar gwmwl sydd wedi’i amgryptio, sef OneDrive y brifysgol. I leihau’r risg i’r cyfranogwyr, yr ymchwilwyr a sefydliadau sydd ynglŷn â’r ymchwil (e.e.. PCYDDS, PDPA a’r ysgolion lleoliad), fe fydd yr awdur yn dilyn Rheoliadau Diogelu Data Cyffredinol yr ICO (2018), Cod Ymarfer Moeseg ac Integredd Ymchwil 2017-2020 PCYDDS (2017), Canllawiau Rheoli Data Ymchwil PCYDDS (2019), Canllawiau Moeseg ar gyfer Ymchwil Addysgol BERA (2018) a Chanllawiau Moeseg Ymchwil Cyngor y Gweithlu Addysg (2019).
Mae’n bosib mynega’r disgyblion yr effaith Hawthorne trwy’r arsylwad. Fan hyn, fe all pŵer y sefyllfa (h.y.. Ymwelydd yn y dosbarth) ymyrryd ar adweithedd arferol y dosbarth (Cohen, Manion et al. 2018). Golygir yr effaith hon efallai na fydd yn bosib i’r disgyblion mynegi eu gwir ymatebion i’r wers.

Canlyniadau, trafodaeth ynghylch y canlyniadau yma a dadansoddiad o’r canlyniadau
Ysgol 1 – Astudiaeth Gwers 1
Cynlluniwyd gwers thema ‘Ein hardal leol’ yn edrych yn benodol ar Myrddin y Dewin, gweler y cynllun yn Atodiad 1. Nod y wers oedd creu bwrdd stori o chwedl Myrddin trwy greu lluniau. Roedd yna hefyd gemau rhyngweithiol ar y sgrin fawr ar ddechrau a diwedd y wers. Roedd y wers hon yn cyd-fynd efo syniadau cafodd yr athro o’r disgyblion y grŵp ffocws o flaen llaw. 
Mae’n bwysig gwybod nid ydynt wedi arsylwi ar y disgyblion yn ystod y dasg ffocws, gan eu bod wedi’u gwasgaru mas ar fyrddau gwahanol. 
Wrth edrych ar sgoriau ymglymiad y tri disgybl yn seiliedig ar y Raddfa Leuven (Atodiad 4), cafodd Disgybl 1 sgôr GYL o 2.3 sydd yn Ymglymiad Canolig. Fe wnaeth disgybl 2 cael sgôr GYL o 2.1 sydd hefyd yn olygu Ymglymiad Canolig. Ond, cafodd disgybl 3 sgôr GYL o 1.8 sydd yn Ymglymiad Isel. Wrth edrych ar sgôr isel Disgybl 3 yn benodol yn Atodiad 4 roedd y disgybl hwn yn aflonydd pump o weithiau yn ystod y cyflwyniad ar ddiweddglo (gweler Atodiad 2 ac Atodiad 3). Ymhellach, fe wnaeth Disgybl 3 troi mwy na 90° i gysylltu efo cyfaill pedair gwaith, mae hyn wedi cael ei gyfeirio at yn y sosiogram yn Atodiad 8. Efallai un rheswm am aflonyddwch gan y disgyblion mwy mentrus yw bod ddim digon o her yn y gwaith a bod y gwaith yn rhy rhwydd. Cynigia Cotton a Wikelund, (1989) y farn bod disgyblion yn ffocysu mwy ac mae ei disgwyliadau yn codi'n uwch amser mae'r gwaith yn fwy heriol. Yn ogystal, efallai bod llawer o ddisgyblion y dosbarth o allu uwch neu hyd yn oed yn fwy abl a thalentog (MATh). Cyfeiria Donnelly and Scott (2009) at y ffaith bod yna grŵp o ddysgwyr ym mhob ysgol sydd eisiau cael ei herio er mwyn cyrraedd ei photensial. Fel y gwelir yn y cyfweliad yn Atodiad 7 mae Disgybl 3 yn dweud bod y gwaith yn ‘Easy Peasy’ gyda Disgybl 2 yn cytuno a dweud ‘Oedd ên rhwydd’. Wrth adfyfyrio, disgwylir bydd y disgyblion yn cyflawni’r dasg yn gyfforddus ond efallai roedd eisiau gwahaniaethu ymhellach er mwyn herio pob disgybl. 
Roedd y disgyblion yn fodlon eu bod wedi cael y siawns i gael sesiwn cloi gyda’r athro o flaen llaw er mwyn rhannu syniadau ar y cyd. Wrth i’r disgyblion cael barn ar y gynllunio, roedd Disgybl 1 a Disgybl 3 yn ‘Cyffrous’ gan eu bod wedi rhoi eu syniadau a’u barnau cyn y wers. Ymhellach, wnaethon ddarganfod bod Disgybl 1, 2 a 3 yn awyddus iawn i weithio fel rhan o grŵp, a bod gwell ganddyn nhw wneud gweithgareddau grŵp i gymharu efo gweithgareddau unigol. Roedd yna gysylltiad clir hefyd efo’r disgyblion eisiau gwneud gwaith grŵp dros waith unigol a hefyd defnyddio dyfeisiau fel iPad yn y wers yn lle gwaith mwy ffurfiol megis ysgrifennu a darllen. 
Roedd Disgybl 2 a Disgybl 3 yn glir gyda cyfarwyddiadau’r dasg gyda Disgybl 3 yn dweud yn glir ‘Na o ni’n deall’. Ymhellach, roedd Disgybl 1 a Disgybl 2 yn hapus gyda’r cymorth gawsent yn ystod y wers gyda’r ateb o ‘Mae’r ahtro wedi helpu ni’. Mae’n glir o’r cyfweliad bod y disgyblion wedi deall y dasg yn weddol gyfforddus a hefyd yn hapus bod yna rhywun yno i ymgynghori ac i helpu’r disgyblion. Wrth ddadansoddi’r cyfweliad, teimlaf fod y disgyblion yn teimlo yn hapus i rannu syniadau efo athrawon yr ysgol ac yn hefyd yn ddigon parod i holi am gymorth oes bod angen.

Ysgol 2 – Astudiaeth Gwers 2
Nod y wers oedd: “astudio cynefinoedd anifeiliaid”.  Wrth fesur llwyddiant y wers yn erbyn y meini prawf a osodwyd yn Atodiad 8, barn yr awdur yw lwyddodd y disgyblion i gyflawni nod y wers. Yn ystod y cyflwyniad, roedd yn amlwg eu bod yn medru adnabod a disgrifio priodweddau cynefinoedd gwahanol. Roedd cyfle iddynt bwyso a mesur, a meddwl yn gritigol wrth ddidoli ym mha fath o gynefin mae’r anifeiliaid yn byw ynddo. Didolwyd y rhain trwy ddefnyddio Diagram Venn, ar ôl i’r athro modelu sut i’w defnyddio, fe lwyddodd y disgyblion i ddidoli i gynefin “poeth” neu “oer”, neu’r ddau mae anifeiliaid gwahanol yn byw. Ni ddylid anghofio gwnaethpwyd nifer helaeth o’r disgyblion y tasgau yn annibynnol ac fe ymglymwyd yn weithredol yn ystod y cyflwyniad a’r clo.
Am y dyfodol, er mwyn gwella’r wers yma bydd rhaid symleiddio’r eirfa ynglŷn â chynefinoedd. Er bod pawb yn ymwneud a’r tasgau yn llwyddiannus (fe wahaniaethwyd y tasgau lawr i “Poeth vs Oer” am gategorïau'r Diagram Venn), ni oedd yn bosib i bawb dilyn y wers oni bai am y rhai cryfaf. Y tro nesaf, bydd angen sicrhau cyswllt pendant gydag addysgu blaenorol, fel bod y disgyblion yn hollol wybodus o berthnasedd y wers a’i fod yn ffitio i mewn i gontinwwm cynnydd ar gyfer y thema. Bydd angen fod yn gwbl wyliadwrus am iaith, fel bod y patrymau, cywir a threigladau cywir yn cael ei modelu.
O’r profiad yma, dysgodd yr ymchwilydd mae’n anodd cadw sylw ar weithrediadau tri disgybl y Cyfnod Sylfaen ar y cyd. Mae’n gwbl bosib fe gollodd yr awdur mas ar ambell i weithrediad.
Fel y gwelwyd yn Atodiad 12, mae gan ddisgybl cywerth GYL o 2.1, sef Ymglymiad Canolig. Serch hynny, mae’r disgybl yma ond gwpl o weithrediadau negyddol arall (neu -0.2 o bwyntiau GYL i ffwrdd o) Ymglymiad Isel. Arsylwir ar y cyfanswm o bum gweithrediad cadarnhaol (sef Codi llaw a Gweddi mas yr ateb), ond mae nifer o weithrediadau negyddol megis “Egnïol (e.e.. Aflonyddwch)” yn tynnu cywerth GYL y disgybl i lawr. Dengys Atodiad 9 a’r sosiogram yn Atodiad 13 bod y disgybl yma wedi “Troi mwy na 90° i gysylltu efo cyfaill” sydd ar y dde tair gwaith. Yn ddiddorol, dengys tudalen olaf Atodiad 15 mae gwell gan Ddisgybl 1 yr athro yn dewis y thema neu’r wers yn lle'r disgyblion.
Gweler Disgybl 2 gydag Ymglymiad Canolig, oherwydd mae gan gywerth GYL o 2.8 yn Atodiad 12. Mae hyn ond cwpl o weithrediadau (neu +0.2 o bwyntiau i ffwrdd ar y GYL) i ffwrdd o gyrraedd Ymglymiad Uchel. Dengys saeth drwchus ddwy ffordd y sosiogram (gweler Atodiad 13) bod nifer o ryngweithiadau cilyddol rhwng Disgybl 2 a’r athro, sy’n golygu bod ganddo ef/ganddi hi ymglymiad gyda’r wers.
Yn olaf, gweler Ymglymiad Uchel dros Ddisgybl 3, am ei fod gyda chywerth GYL o 3.0 yn Atodiad 12. Gweler nifer o gyfrifau ar gyfer gweithrediadau cadarnhaol yn Atodiad 10 ac Atodiad 11, ac ond un cyfrif ar gyfer weithrediadau negyddol yn yr un tabl, sef “Troi mwy na 90° i gysylltu efo cyfaill”. Gan ddilyn ein rheol o 0.1 pwynt GYL ar gyfer pob cyfrif unigol, mae hon yn golygu mae sgôr cywerth Disgybl 3 ond yn cyrraedd isafswm o 2.4. Fe godwyd Disgybl 3 ei cywerth GYL i 3.0 trwy “Codi llaw pum waith a “Gweiddi mas yr ateb” unwaith. Dengys saeth drwchus ddwy ffordd sosiogram Atodiad 13 mae gan y disgybl hwn nifer fawr o weithrediadau cilyddol gyda’r athro a’r wers.

Trafodaeth ar ganlyniadau ymchwil mewn perthynas â llenyddiaeth ac ymchwil gysylltiedig
Dengys y data nad oedd perthynas rhwng ystyriaeth ‘llais y disgybl’ ac ymglymiad. Doedd mewnbwn ‘llais y disgybl’ wrth gynllunio ddim yn cael effaith cadarnhaol ar ei hymglymiad i’r wers. Gellid mynd mor bell â dweud mai ganddo effaith negyddol ar ymglymiad, gan fod dau ddisgybl Ysgol 1 gydag ymglymiad canolig ac un gydag ymglymiad isel. Yn gyferbyniol efo hyn, mae dau o ddisgyblion Ysgol 2 gydag ymglymiad canolig ac mae un disgybl gydag ymglymiad uchel. Cydnabyddir Robinson, Taylor (2013) gwendidau defnydd ‘llais y disgybl’. Sonnir am gyfyngiadau defnydd ‘llais y disgybl’ yn y Deyrnas Unedig, megis ei defnydd anghyson rhwng gwahanol ysgolion. Priodoli'r hyn am fod dehongliad gwahanol gan oedolion o beth yw rhoi ‘llais’ i’w disgyblion a sut i’w weithredu yn ymarferol. Deilliwyd y gwahaniaethau yma o ddisgwyliadau normadol o bryd, ble a sut i wrando ar ‘llais y disgybl’ a’r gallu o’u disgyblion i fynegi eu safbwyntiau. Mae’n gwbl bosib mae’r uchod wedi digwydd yn Ysgol 1; am fod ‘llais y disgybl’ yn flaenoriaeth ar gyfer y flwyddyn hon, mae’n gwbl bosib ei bod yn gysyniad newydd i’r ysgol. Efallai nad ydy staff yr ysgol a’r darpar athro'r dosbarth a astudiwyd yn gwbl glir ar sut i’w weithredu yn effeithiol e.e. ei defnyddio i roi her addas i'w disgyblion. Cefnogir y pwynt yma gan Cremin, Mason et al. (2011), wrth drafod camddefnydd ‘llais y disgybl’ mewn ysgolion uwchradd. Ymhellach, sonnir Robinson, Taylor (2013) am ambell i ddefnydd tocynistaidd o lais eu disgyblion. Ychwanegir “student represantation ... is more about students being seen to be involved in school processes rather than being active partners of change” (Thomson 2011). Wedi dweud hyn, yn ôl Robinson, Taylor (2013) mae ysgolion eraill wedi gwneud ymdrechion dilys i gymhwyso disgyblion yn eu prosesu gwneud penderfyniadau, fel y gwnaed gan Ysgol 1.
Wrth i 48 o blant dehongli eu profiadau o wersi ‘awr llythrennedd’, fe wnaeth astudiaeth Hancock (2002) darganfod bod plant wedi codi materion damcaniaethol ac ymarferol pwysig. Serch hynny, sonnir rhai o’r papurau a drafodwyd uchod y perygl o beidio ystyried a chymhwyso barn y disgybl.
Yn nhermau dysgu proffesiynol yr awdur a ddarpar athrawon eraill, bydd rhaid sicrhau bod yr ysgolion a’i staff mae ef neu hi yn mynd i weithio ynddo yn gwbl glir ar ble, pryd a sut i ddefnyddio ‘llais y disgybl’, er mwyn ennill y buddion ohoni. Mae yna lwyth o ymchwil a thystiolaeth i’w gefnogi (Rudduck 2007, Flutter 2007, McIntyre, Pedder et al. 2005, Cook-Sather 2018, Baroutsis, McGregor et al. 2016, Hancock 2002) – y farn gyffredinol yw mai’n beth cadarnhaol, felly dylai ysgolion ymdrechi i’w defnyddio yn effeithiol.

Casgliadau
Defnyddir Model Adfyfyrio Gibbs (1988) er mwyn gwneud synnwyr o’r profiadau heriol a wynebwyd wrth ymwneud a’r ymchwil a’i ddadansoddi ar ei ôl. Mae’n broses chwe cham ac am ei natur gylchol, mae’n hawdd i’w ddilyn gan ei wneud yn ddefnyddiol ar gyfer myfyrwyr (Powley 2013). Ni ysgrifennu pob cam o’r adfyfyried, fel nad yw adroddiad yr ymchwil yn rhy eiriol. Trafodir yr heriau yma isod.
Roedd arsylwi’n strwythuredig yn fuddiol, am fod y categorïau eisoes wedi gosod mas. Golygir bod y damcaniaeth eisoes wedi diffinio cyn ymweld â’r dosbarth. Gan fod hon wedi’i wneud yn flaenllaw, bydd y data naill ai’n cydffurfio neu wrthbrofi'r damcaniaeth – wrth ystyried o’r ochr yma, mae’r astudiaeth yn weddol eglur a syml.
Roedd yna tri disgybl i’r arsylwr canolbwyntio arno. Her oedd cadw sylw ar weithrediadau'r tri disgybl. Yn isymwybodol a naturiol, roedd sylw'r ymchwilydd yn cael ei tharddu gan sylwadau neu ymddygiad disgyblion eraill – mae’n gwbl bosib fe gollodd yr ymchwilydd mas ar ambell i weithrediad. Yn lle ond dibynnu ar ei llygaid i arsylwi ac efallai colli mas ar ambell i weithrediad, bydd recordiad fideo yn galluogi i’r ymchwilwyr ail-ymweld a’r wers a gwirio'r nifer o gyfrifau maent wedi cymryd ar gyfer pob gweithrediad pob disgybl. Os bydd angen, mae’n bosib addasu’r nifer o gyfrifau a chreu sgôr GYL sy’n fwy manwl gywir a chynrychiadol o’r hyn sydd wir wedi digwydd. 
Y tro nesaf, bydd angen cael cydraddoldeb rhwng y nifer o weithrediadau cadarnhaol a’r nifer negyddol. Mae yna bedwar meini ymglymiad negyddol, ond dim ond dau faen ymglymiad cadarnhaol sydd. Wrth ymwneud â’r ymchwil yn Ysgol 1, nad oedd y broblem yma wedi ymddangos. Ond wrth ddadansoddi’r canlyniadau a chyfrifo’r GYL, dyma le ymwelodd yr awduron gyda’r pwys negyddol i’r GYL. Mae’r anghydraddoldeb yma yn golygu mae’n dabl arsylwi eisoes yn pwyso’n negyddol i’n gywerth ar y GYL. Ar gyfer y tro nesaf, bydd angen rhoi nifer gyfartal o weithrediadau a chaiff eu hystyried yn gadarnhaol am ymglymiad, gyda’r rhai a chaiff eu hystyried yn negyddol am ymglymiad. Y canlyniad terfynol bydd GYL sydd wir yn adlewyrchu ymglymiad y disgyblion.
Er mwyn gwella dibynadwyedd a dilysrwydd y data, bydd yn syniad da i beilota'r ddull arsylwi dros gyfres o wersi cyn cychwyn ar yr ymchwiliad go iawn. Wrth ddechrau arsylwi, roedd yn heriol.
Ffurf arall o wella dibynadwyedd a dilysrwydd y data bydd i’r ymchwilwyr defnyddio’r un cynllun wers. Wrth gynllunio ar wahân, efallai bydd ambell i beth cyffredin, ond yn sicr mae yna mwy o bethau anghyffredin o ran y thema, ysgogiadau gwahanol a gofynion gwahanol y dasg. Mae’n gwbl bosib bod amryw mewn defnydd Asesu ar gyfer Dysgu, gyda’r athro a ddefnyddiodd yn fwy eang yn sicr gyda gwell gafael ar addysgu ei disgyblion. Am y tro nesaf, bydd cynllunio ar y cyd rhwng yr ymchwilydd dros y gwersi a ddysgwyd yn siŵr o fedru lleihau'r nifer o newidynnau sy’n bodoli. Y canlyniad bydd ffocws sydd wedi’i finiogi ar y newidyn penodol rydym wir yn ei hastudio yn yr astudiaeth hon, sef ‘llais y disgybl’ (Dudley 2015, Brookfield 2017).
Mae’n bosib caiff y damcaniaeth ei gyffredinoli. Trwy ond edrych ar dri disgybl ym mhob dosbarth, mae’n debygol iawn caiff sylwadau'r disgyblion yma eu defnyddio i gyffredinoli pob disgybl yn y dosbarth; fel trafodir yn Robinson, Taylor (2013).

Argymhellion
Bydd modd gwneud ymchwil tebyg dros gyfres o wersi, i weld a yw’n canfyddiadau yn dilyn patrwm dros gyfnod hirach o amser er enghraifft dros hanner tymor. 
Mi fydd newid oedran y goddrychau yn estyn yr ymchwil – gall yr awduron wneud ymchwil tebyg mewn dosbarth Cyfnod Allweddol Dau i weld a yw’r data o sampl gwahanol yn cydffurfio neu wrthbrofi'r damcaniaeth.
Am gynhwysir ‘llais y disgybl’ mewn cynlluniau datblygu ysgol, mae’n bosib trafod canfyddiadau'r ymchwil gydag yr ysgolion sydd ynghlwm yr astudiaeth, fel bod eu timau rheoli yn ymwybodol o’r casgliadau sydd wedi deillio o’r astudiaeth hon. O’r sylfaen yma, efallai mai’n bosib iddynt ail-ystyried eu cyfeiriadau strategol neu gynllun datblygu. Cred yr awdur bydd casgliadau’r astudiaeth hon o werth Ysgol 1, er mwyn helpu iddynt fireinio'r ffordd maent yn gweithredu’r flaenoriaeth hon e.e.. Mae’n bosib seilio diwrnod Hyfforddiant Mewn Swydd (HMS) arni, er mwyn dysgu a helpu staff  ar sut i gymhwyso a mewnbynnu ‘llais y disgybl’ - h.y.. Y ‘pryd’, ‘ble’ a ‘sut’ wrth ymwneud a phenderfyniadau. Ymhellach, mi fydd diwrnodau yma yn ddefnyddiol i ysgolion sy’n ystyried a/neu’n nodi ‘llais y disgybl’ fel un o’u blaenoriaethau ar gyfer y flwyddyn academaidd nesaf. Yr amcan bydd pob aelod o staff gyda disgwyliadau weddol debyg ar ddefnydd adborth eu disgyblion, ac osgoi sefyllfaoedd a drafodwyd yn Robinson, Taylor (2013). Yn gyferbyn a’r erthygl yma, ac o ganlyniad felly, gobeithiwyd bydd defnydd effeithiol o ‘llais y disgybl’ creu amgylchedd sydd o fydd i bawb.

